Alice Springsin etäkoulun studio vuonna 2005.
**School of the Air** eli **SOTA** on nimitys Australiassa toimiville etäkouluille, joita kaikkein syrjäisimmillä alueilla asuvat lapset käyvät. Etäkoulujen oppilaat asuvat niin kaukana perinteisistä kouluista, että heidän ei olisi mielekästä tehdä niihin koulumatkoja. Koulumatkan pituus saattaisi olla jopa päiviä. Osa lapsista asuu myös sellaisilla alueilla, jotka ovat ainakin osan vuodesta täysin eristyksissä. Koulujen opettajat saattavat kuitenkin myös käydä aika ajoin vierailulla oppilaiden kotona tai järjestää lapsille yhteisen tapaamisen suuremmalla paikkakunnalla. Sittemmin School of the Air -koulut ovat alkaneet tarjota opetusta myös yläkoulu- ja aikuiskoulutustasolla.

Koulujen toiminta
-----------------

Ensimmäinen School of the Air perustettiin 8. kesäkuuta 1951 Alice Springsissä. Alkujaan koulut järjestivät opetuksen radioyhteyksien avulla. Radiokoulun ongelmana oli kuitenkin se, että myrskyt ja Auringon aktiivisuus aiheuttivat yhteyksiin paljonkin katkoksia. 2000-luvun alkupuolelta lähtien opetus alettiin järjestää myös kirjeitse ja puhelimitse. Ainakin osa opetuksesta järjestetään Internetin välityksellä. Oppilailla saattaa olla luokan kanssa vain yksi 45 minuutin oppitunti, jonka jälkeen he tekevät loppupäivän itsenäisesti tehtäviä vanhempien tai kotiopettajan valvonnassa. Oppitunnit noudattavat osavaltioiden virallisia opetussuunnitelmia, ja opettajat pyrkivät myös yksilöimään opetusta oppilaan mukaan.

Australian etäkoulut kattavat suuria alueita, joiden koko vaihtelee vuosittain sen mukaan, missä koulun kulloiset oppilaat asuvat. Esimerkiksi Mount Isan etäkoulu kattaa noin 800 000 km² eli noin Turkin pinta-alan kokoisen alueen ja Alice Springsin etäkoulu noin 1,3 miljoonan km² kokoisen alueen. Oppilaat ilmoittautuvat siihen kouluun, joka on lähimpänä heidän kotiaan.

Luettelo Australian etäkouluista
--------------------------------

Vuonna 2005 Australiassa oli 11 School of the Air -koulua ja ainakin 5 muuta etäopetusta tarjoavaa koulua. Kouluja oli maan jokaisessa osavaltiossa Tasmaniaa ja pääkaupunkiterritoriota lukuun ottamatta.

Australian etäkoulut| Sijainti | Perustettu | Katettu alue | Oppilasmäärä |
| --- | --- | --- | --- |
| Alice Springs | 9. kesäkuuta 1951 | 1 300 000 km² (2010) |  |
| Broken Hill | 23. helmikuuta 1956 | 800 000 km² | 80 |
| Mount Isa | 1964 | 800 000 km² (2007) | 200 (2007) |
| Port Hedland | 1964 | 560 000 km² (2020) |  |
| Port Augusta |  |  |  |
| Kimberley |  |  |  |
| Kalgoorlie |  |  |  |
| Carnarvon |  |  |  |
| Meekatharra |  |  |  |
| Katherine |  |  |  |
| Tibooburra | 1991 |  |  |
| Hay | 1991 |  |  |
| Dubbo | 1991 |  |  |
| Cairns |  |  |  |
| Capricornia |  |  |  |
| Charleville |  |  |  |
| Charters |  |  |  |
| Longreach |  |  |  |
| Brisbane |  |  |  |
| Thornbury | 1909, alkoi tarjota opetusta lapsille 1914 |  |  |

Lähteet
-------

1. 1 2 3 4 5  Australia's school of the air *The Guardian*.  1.8.2007. Viitattu 30.7.2023. (englanniksi)
2. 1 2 3 4 5 6 7 8 9 10 11 12  The School of the Air and remote learning  21.12.2007. Australian hallitus.  Arkistoitu 9.8.2011. Viitattu 30.7.2023. (englanniksi)
3. 1 2 3 4 5 6 7 8  History - School of the Air Broken Hill and Hay *schoolair-p.schools.nsw.gov.au*. Viitattu 30.7.2023.
4. 1 2  Australia's School of the Air *Australian Geographic*.  18.8.2010. Viitattu 30.7.2023. (englanniksi)
5. 1 2  Port Hedland School of the Air *porthedlandsota.wa.edu.au*. Viitattu 30.7.2023. (englanniksi)
6. 1 2 3 4 5 6  Distance education *Queenslandin hallitus*.  6.4.2018. Viitattu 30.7.2023. (englanniksi)
7. 1 2  About Us - Our school *Virtual School Victoria*. Viitattu 30.7.2023. (englanniksi)